Har jeg rett til sykepenger når jeg er i karantene?
Dersom du må være borte fra arbeidet på grunn av koronasmitte eller mistanke om koronasmitte, har du rett til sykepenger. Er du i karantene på grunn av mistanke om koronasmitte, og du ikke kan utføre arbeidet ditt som en følge av karantene, har du rett til sykepenger. 

Du kan nektes sykepenger hvis du bevisst bryter myndighetenes reiseråd og må i karantene når du kommer tilbake til Norge. Det er reiserådene på utreisetidspunktet som er avgjørende for om du kan bli nektet sykepenger. 

For mer utfyllende informasjon, viser vi til egne spørsmål og svar om hva rettighetene er ved ulike varianter av karantene: smittekarantene, ventekarantene, reisekarantene.